ཨ་ཡེས་ཚ་བོའི་སློག་པ་ཚུར་འཐེན་ནས་ཁོའི་ལུས་སྟེང་དུ་འགེབ་ཙམ་བྱས་པ་དང་།དེ་ནས་ཁོའི་མགོ་བོར་བྱིལ་བྱིལ་གཏོང་ཞོརལོས་དྲན།ཁྱོད་ཀྱི་ཨ་མས་ཁྱོད་ཀྱི་ནུ་བོ་གཉིས་ཀ་དྲན་པ་བཞིན་དུ།ངས་ཀྱང་ཁྱོད་ཀྱི་ཨ་ཕ་དྲན་འོངས།ཁོ་ནི་ཁྱིམ་ཚང་འདིའི་གཡང་གི་ཟོ་ཞབས་ཡིན་པས།ཁོ་ཕྱི་ལ་སོང་བ་དེ་འགྲིག་མེད།ཁོ་སོང་རྗེས་འུ་ཅག་གི་འཚོ་བ་ཚད་འདི་འདྲར་ལྷུང་བ་རེད།ཁྱིམ་ཚང་ཞིག་ལ་བཟའ་དཔོན་མེད་ཚེ་ཅི་འདྲའི་དཀའ་ཨང་།ཡིན་ནའང་ཁོ་ཕྱིར་ཡོང་ཁོ་ཐག་ཡིན།ཁོ་འགྲོ་ཁར་ང་ལ་དམ་བཅས་ཡོདཅེས་སྨྲ་བཞིན་ཡང་སྔངས་སྐད་ཤོར་ལ།སྔངས་ནས་ཡུད་ཙམ་འགོར་རྗེས་གཅོམ་ཆུང་གི་སྐད་ཀྱིསགཅེས་ལོ།རྫ་ཟོར་བ་ཟེར་བ་གང་དུ་ཡོད་པ་ཨ་ཡེས་ཀྱང་གསལ་བོ་མི་ཤེས།ས་ཁ་ཐག་ཧ་ཅང་རིང་ཟེར།ས་ངན་དེ་རུ་རྡོ་སོལ་ཅི་ཞིག་ལ་བུད་པ་ཡིན་ནམ།རྡོ་སོལ་བུད་མེད་ཚེ་ཁྱོད་ཚོའི་ཨ་ཕ་གནས་དེར་འགྲོ་དགོས་དོན་ཅི་ཡོདཅེས་ལབ་འོངས།